**ภาษิต อภิญญาวาท** ชื่อเล่น **ไก่** (เกิด 2 ตุลาคม พ.ศ. 2524) เป็นผู้ประกาศข่าวในรายการเรื่องเด่นเย็นนี้ ทางช่อง 3 เอชดี และอดีตผู้ประกาศข่าวช่อง 7HD

ประวัติ
-------

ภาษิตเกิดเมื่อวันศุกร์ที่ 2 ตุลาคม พ.ศ. 2524 ที่จังหวัดนครสวรรค์ จบการศึกษาชั้นอนุบาล และประถมศึกษา จากโรงเรียนลาซาลโชติรวีนครสวรรค์, มัธยมศึกษาปีที่ 1-5 จากโรงเรียนนครสวรรค์ จากนั้นสอบเทียบเข้ามหาวิทยาลัยได้โดยไม่ต้องเรียนชั้นมัธยมศึกษาปีที่ 6, ได้รับพระราชทานปริญญาบัตร วิศวกรรมศาสตรบัณฑิต (วิศวกรรมโยธา) จากมหาวิทยาลัยธรรมศาสตร์ ต่อมาได้รับประกาศนียบัตรผ่านหลักสูตรนักเรียนแลกเปลี่ยน จากมหาวิทยาลัยไซตามะ ประเทศญี่ปุ่น ภาษิตมีน้องสาว 1 คนคือ กวาง - ภัทรา อภิญญาวาท ซึ่งก็เป็นผู้ประกาศข่าวช่อง 3 เอชดีเช่นเดียวกัน

ภาษิต เริ่มการทำงานโดยเป็นล่ามภาษาอังกฤษ-ญี่ปุ่น ให้กับนักเรียนระดับไฮสกูล ในค่ายภาษาอังกฤษภาคฤดูร้อน ที่กรุงโตเกียว ประเทศญี่ปุ่น, เป็นผู้จัดการฝึกหัด ที่คิงส์ มิลล์ รีสอร์ต รัฐเวอร์จิเนีย สหรัฐ, เป็นลูกเรือประจำการบินไทย และสายการบินภูเก็ต ก่อนจะเข้าทำงานในสายงานโทรทัศน์ เริ่มด้วยการเป็นผู้ประกาศข่าวช่อง 7 สี ต่อมาเป็นผู้ประกาศข่าวทางไทยทีวีสีช่อง 3 โดยทำหน้าที่ผู้รายงานข่าวครั้งแรกในรายการเรื่องเล่าเสาร์-อาทิตย์ คู่กับ สรยุทธ สุทัศนะจินดา (แทน สู่ขวัญ บูลกุล ที่ลาออกไป) ในวันที่ 10 พฤษภาคม พ.ศ. 2552 จากนั้นอีก 5 วัน ได้ขยับมาอ่านข่าวในรายการเรื่องเด่นเย็นนี้ ในช่วงแตกประเด็น

ภาษิตยุติการเป็นผู้ประกาศข่าวคู่กับสรยุทธในรายการเรื่องเล่าเสาร์-อาทิตย์ ตั้งแต่วันที่ 24 มีนาคม พ.ศ. 2557 โดยให้เหตุผลว่า เตรียมตัวไปทำรายการใหม่ทางทีวีดิจิทัลในเครือ และพัฒนาคอลัมน์แตกประเด็นของตนรายการเรื่องเด่นเย็นนี้ให้น่าติดตามขึ้น โดยได้ปรึกษาและขออนุญาตกับสรยุทธแล้ว จากนั้นจึงได้ไปทำรายการเป็นข่าวเช้านี้ ทางช่อง 3 เอสดี ตั้งแต่เดือนเมษายน, เที่ยงวันทันเหตุการณ์ ทางไทยทีวีสีช่อง 3 และช่อง 3 เอชดี ตั้งแต่ต้นปี พ.ศ. 2558 ก่อนจะกลับมาเป็นผู้ประกาศข่าวในรายการตระกูลเรื่องเล่าทั้งหมดตั้งแต่วันที่ 1 พฤศจิกายน พ.ศ. 2560 แทนสรยุทธที่ลาออกเนื่องจากติดปัญหาเรื่องคดีความกับ บมจ.อสมท

หลังจากสรยุทธกลับมาเป็นผู้ประกาศข่าวในรายการตระกูลเรื่องเล่าทั้งหมดในเดือนพฤษภาคม พ.ศ. 2564 ภาษิตจึงขยับกลับมาเป็นผู้ประกาศข่าวในรายการเรื่องเด่นเย็นนี้อีกครั้ง แต่เป็นการกลับมาอ่านข่าวหลักอย่างเต็มรูปแบบ คู่กับตูน - ปรินดา คุ้มธรรมพินิจ เริ่มตั้งแต่วันที่ 3 พฤษภาคม

พิธีกรข่าวหลักในปัจจุบัน
------------------------

* เรื่องเด่นเย็นนี้ (15 พฤษภาคม 2552 - 2 มกราคม 2558, ช่วงแตกประเด็น / 3 พฤษภาคม 2564 - ปัจจุบัน, ข่าวหลัก) ช่อง 3 เอชดี
* โหนกระแส (แทน กรรชัย กำเนิดพลอย) ช่อง 3 เอชดี

พิธีกรข่าวหลักในอดีต
--------------------

* เรื่องเล่าเช้านี้ (1 พฤศจิกายน 2560 - 30 เมษายน 2564) ช่อง 3 เอชดี
* เรื่องเล่าเสาร์-อาทิตย์ (10 พฤษภาคม 2552 - 23 มีนาคม 2557 / 5 มีนาคม 2559 - 26 มิถุนายน 2559 / 29 เมษายน 2560 - 25 เมษายน 2564) ช่อง 3 เอชดี
* เรื่องเล่าหน้าหนึ่ง (30 กรกฎาคม 2561 - 22 มีนาคม 2564) ช่อง 3 เอชดี
* เที่ยงวันทันเหตุการณ์ (5 มกราคม 2558 - 31 กรกฎาคม 2561) ช่อง 3 เอชดี
* ดีเบต (3 กรกฎาคม - 29 ธันวาคม 2560) ช่อง 3 เอชดี (รับหน้าที่ต่อจากนิ้วกลม)
* เป็นข่าวเช้านี้ / เป็นข่าวชาวบ้าน (2 มิถุนายน 2557 - 29 เมษายน 2559) ช่อง 3 เอสดี
* อาทิตย์ติดข่าว (2549 - 2552) ช่อง 7
* ข่าวภาคค่ำ ช่อง 7 (2549 - 2552) ช่อง 7

อ้างอิง
-------

1. ↑  "PANTIP.COM : A7846073 ชอบหรือไม่ชอบเรื่องเล่าเสาร์อาทิตย์เวอร์ชัน สรยุทธ์-ภาษิต [วิทยุ-โทรทัศน์]". *พันทิป.คอม*. 2009-05-10. สืบค้นเมื่อ 2021-05-18.`{{cite web}}`: CS1 maint: url-status (ลิงก์)
2. ↑  Thailand, Teenee Media co Ltd (2014-03-24). "ไก่ ภาษิต ประกาศผ่านIG เลิกจัดรายการกับสรยุทธ". *teenee.com*. สืบค้นเมื่อ 2021-05-18.`{{cite web}}`: CS1 maint: url-status (ลิงก์)
3. ↑  "ไก่ ภาษิต เฉลยแล้วไปไหน หลังลาออกเรื่องเล่าเสาร์อาทิตย์". *สนุก.คอม*. 2014-04-10. สืบค้นเมื่อ 2021-05-18.`{{cite web}}`: CS1 maint: url-status (ลิงก์)
4. ↑  "ช่อง3 รุกช่อง 3SD และ 3HD ปรับโฉมรายการคุณภาพ รับศักราชใหม่". *เอ็มไทย*. 2015-01-12. สืบค้นเมื่อ 2021-05-18.`{{cite web}}`: CS1 maint: url-status (ลิงก์)[*ลิงก์เสีย*]
5. ↑  "เปิดตัวอย่างเป็นทางการ 6 พิธีกร "เรื่องเล่าเช้านี้" โฉมใหม่". *สนุก.คอม*. 2017-10-31. สืบค้นเมื่อ 2021-05-18.`{{cite web}}`: CS1 maint: url-status (ลิงก์)
6. ↑  ""ช่อง 3" ปรับโฉม "เรื่องเด่นเย็นนี้" พบ "ไก่-ภาษิต" ประกบ "ตูน-ปรินดา" 3 พ.ค.นี้". *ข่าวหุ้นธุรกิจออนไลน์*. 2021-04-30. สืบค้นเมื่อ 2021-05-18.`{{cite web}}`: CS1 maint: url-status (ลิงก์)

แหล่งข้อมูลอื่น
---------------

* KaiPasit[*ลิงก์เสีย*] Hi5ส่วนตัว
* ภาษิต อภิญญาวาท ที่เฟซบุ๊ก
* ภาษิต อภิญญาวาท ที่เอกซ์
* ภาษิต อภิญญาวาท ที่อินสตาแกรม